ปีนี้บริษัทผมมีตรวจ HIV เพิ่มขึ้นมาจากรายการตรวจทั่วไป ผมเป็นผู้ติดเชื้อ ที่กินยาสม่ำเสมอ จน CD4 >800 Viral Load < 40 (ผมได้เข้าโครงการกับคลีนิคนิรนามต้องตรวจเลือดทุกๆ 6 เดือน และตรวจกับโรงพยาบาลที่รับยาต้านด้วยครับ)- ไม่ทราบว่าโรงพยาบาลทั่วไปจะตรวจเจอเชื้อ HIV ไหมครับ- ใช้วิธีไหนในการตรวจหา HIV ครับ- หากเจอเชื้อทางคุณที่ตรวจสุขจะช่วยอะไรผมได้ไหมครับ เพราะถ้าเจอผมต้องโดนไล่ออกแน่ๆเลย ผมเครียดมากเลยครับคุณ
สวัสดีค่ะ โรค hiv คือการติดเชื้อไวรัส hiv ในร่างกาย ทำให้ระบบภูมิคุ้มกันบกพร่อง และเป็นโรคเรื้อรัง อาจะรักษาไม่หายขาด แต่ปัจจุบันการกินยาอย่างต่อเนื่องก็จะช่วยควบคุมโรคได้ให้ใช้ชีวิตได้ใกล้เคียงคนปกติโดยถึงแม้จะรับประทานยาอย่างต่อเนื่องจนอยู่ในระดับที่ไม่แพร่เชื้อ แต่ถ้าตรวจหาภูมิคุ้มกันต่อเชื้อ HIV หรือ anti-HIV ดังที่นิยมตรวจกันนั้น ก็จะยังเจอได้ว่ามีการติดเชื้ออยู่ค่ะแนะนำพูดคุยกับทางบริษัทโดยตรง และให้คุณช่วยสรุปประวัติการรักษาว่าเราเป็นผู้ติดเชื้อที่กินยาต่อเนื่องจนไม่อยู่ในระยะแพร่เชื้อแล้ว